
                                                                                      PATVIRTINTA
                                                                                      Šakių rajono savivaldybės 	administracijos
			                     direktoriaus 2019 m. spalio    d.
                                                                                      įsakymu Nr. AT-

KUDIRKOS NAUMIESČIO SENIŪNIJOS MENTORIAUS PAREIGYBĖS APRAŠYMAS

I SKYRIUS
PAREIGYBĖ

1. Kudirkos Naumiesčio seniūnijos (toliau – Seniūnija) mentoriaus pareigybė yra priskiriama specialistų pareigybių grupei. 
2. Pareigybės lygis – A2. 
3. [bookmark: _Hlk504393484]Pareigybės paskirtis – perduoti Seniūnijos seniūnui (toliau – Seniūnas), darbuotojams savo patirtį, įgytą einant karjeros valstybės tarnautojo pareigas, siekant geresnių Seniūnijos veiklos rezultatų. 
4. [bookmark: _Hlk504393508]Pareigybės pavaldumas – šias pareigas einantis darbuotojas yra tiesiogiai pavaldus Seniūnijos seniūnui. Darbuotoją į darbą priima ir iš jo atleidžia Šakių rajono savivaldybės administracijos direktorius. 

[bookmark: _Hlk504393544]II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. [bookmark: _Hlk504393555]Darbuotojas, einantis šias pareigas, turi atitikti šiuos specialius reikalavimus:
5.1. turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygintą išsilavinimą arba aukštąjį koleginį išsilavinimą su profesiniu bakalauro kvalifikaciniu laipsniu ar jam prilygintą išsilavinimą;
5.2. būti ne jaunesnis kaip 65 metų buvęs karjeros valstybės tarnautojas, turėti ne trumpesnį kaip 10 metų tarnybos Lietuvos valstybei stažą Šakių rajono savivaldybės administracijoje;
5.3. [bookmark: _Hlk504393569] būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais vietos savivaldą;
5.4. mokėti dirbti kompiuteriu „MS Office“ programiniu paketu;
5.5. gebėti sklandžiai dėstyti  mintis žodžiu ir raštu.

[bookmark: _Hlk504393647]III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. prisideda tęsiant pradėtus ilgalaikius darbus Seniūnijoje:
6.1.1. padeda Seniūnui organizuoti Seniūnijos teritorijoje esančių savivaldybės kelių, gatvių, aikščių, takų priežiūros ir remonto darbus;
6.1.2. koordinuoja Seniūnijos teritorijoje esančių gatvių apšvietimą tamsiu paros metu, prižiūri šviestuvų remonto, keitimo darbus; 
6.1.3. padeda organizuoti viešųjų erdvių teritorijų, istorijos ir kultūros paveldo, kapinių, parkų, kitų saugomų teritorijų bei turinčių išliekamąją vertę objektų tvarkymo ir priežiūros darbus (pakelių, parkų šienavimo, šiukšlių išvežimo, gėlių sodinimo, apželdinimo ir želdinių priežiūros, kapinių tvorų remonto, takų klojimo trinkelėmis ir kiti darbai);
6.1.4. dalyvauja organizuojant socialinio būstų remonto ir priežiūros darbus; 
6.1.5. padeda Seniūnui dalyvauti organizuojant viešuosius darbus ir visuomenei naudingą veiklą;
6.1.6. padeda Seniūnui dalyvauti vykdant socialinės paramos teikimą;
6.1.7. prisideda organizuojant ir koordinuojant Valstybinių švenčių minėjimus ir kitas tradicines Seniūnijos šventes.
[bookmark: _GoBack]6.2. konsultuoja Seniūną bei teikia jam siūlymus dėl Seniūnijos mažos vertės viešųjų pirkimų inicijavimo ir vykdymo;
6.3. padeda sušaukti seniūnaičių ar seniūnijos aptarnaujamos teritorijos gyventojų sueigas, parengti šių sueigų darbotvarkes, apibendrinti šiose sueigose priimtus sprendimus; 
6.4. padeda Seniūnui Seniūnijos nuostatuose nustatyta tvarka organizuoti seniūnijos veiklą, siekti geresnių veiklos rezultatų;
6.5. dalyvauja  renkant informaciją apie Seniūnijos teritorijoje atsiradusį bešeimininkį turtą;
6.6. kartu su Seniūnu padeda organizuoti Respublikos Prezidento, Seimo rinkimus, rinkimus į Europos Parlamentą, savivaldybės tarybos, mero rinkimus ir referendumus;
6.7. perduoda Seniūnijos Seniūnui, Seniūnijos darbuotojams, dirbantiems pagal darbo sutartis, savo patirtį, įgytą einant karjeros valstybės tarnautojo pareigas Šakių rajono savivaldybės administracijoje;
6.8. pagal savo kompetenciją vykdo kitus Seniūno vienkartinio pobūdžio pavedimus, susijusius su Seniūnijos uždaviniais ir strateginiais tikslais.

[bookmark: _Hlk504394030]IV SKYRIUS
ŠIAS PAREIGAS EINANČIO DARBUOTOJO ATSAKOMYBĖ

7. Šias pareigas einantis darbuotojas atsako už pareigybės aprašyme nustatytų funkcijų vykdymą.
_____________________
Susipažinau
